adiafora
Store norske leksikon,Religion og filosofi,Filosofiens fagdisipliner,Etikk og moralfilosofi
Adiafora er i stoisk og kristen etikk handlinger eller ting som moralsk verken er gode eller dårlige, men som er tillatt. Stoikerne regnet for eksempel rikdom og ære, skjønnhet og helse, endog livet, til adiafora.
På slutten av 1500-tallet oppstod de såkalte adiaforistiske stridigheter blant ortodokse lutherske teologer om hvilke ting som var adiafora. Pietistene mente adiafora ikke omfattet teater, dans, kortspill, røyking og musikk og stemplet derfor slike fornøyelser som syndige.Immanuel Kant hevdet at adiafora var til skade for moralen fordi alle maksimer står i fare for å miste sin bestemthet og fasthet hvis slike tvetydigheter blir tillatt. Les mer i Store norske leksikon etikk stoisk filosofi